# TSB – Pasienter som skal ha kontaktlege/kontaktpsykolog

 Avdelingen for TSB skal tilby tverrfaglig spesialisert rusbehandling (TSB). **Alle pasienter i TSB, unntatt rusakutt, blir tildelt kontaktlege eller kontaktpsykolog,** og utnevnelse av kontaktlege/kontaktpsykolog skjer i den aktuelle seksjon. Når det gjelder rusakutt må det gjøres en individuell vurdering om behov for kontaktlege/kontaktpsykolog foreligger

* Kontaktlegen/kontaktpsykolog blir den legen/psykologen som blir tildelt i teamet rundt pasientene. Når pasienten flytter over i ny seksjon for videre behandling vil det være naturlig at kontaktlege funksjonene flyttes til den legen som er i teamet rundt pasienten i den nye seksjonen, overføringen sikres med god skriftlig formidling til neste behandlingsledd.

•        Pasienten skal så snart som mulig få vite hvem som er hans/hennes kontaktlege/kontaktpsykolog, PAK informerer om kontaktlege/kontaktpsykolog.

•        Den daglige oppfølgingen av pasienten i behandlingen ligger til PAK(koordinator), og noen av ansvarsområdene som i loven ligger til kontaktlege/kontaktpsykolog blir utført av PAK/tverrfaglig team, se under ansvar. Oppfølging av pasienten og videre behandlingsplan, drøftes i tverrfaglig team hvor legespesialist og eller psykologspesialist er tilstede samen med sosialfaglig kompetanse. Legespesialist og eller psykologspesialist, ivaretar spesialistvurdering i tverrfaglige team. Dette sikrer at spesialist alltid kvalitetssikrer behandlingsplan når behandler selv ikke er legespesialist eller psykologspesialist.

Dette jfr IS Veileder -2466 Kontaktlege i spesialisthelsetjenesten 4.3. «*Den som utpekes som kontaktlege må ikke nødvendigvis ha hovedansvaret for behandlingen eller oppfølgingen, men kontaktlegen må være involvert i behandlingsforløpet og må være en del av teamet rundt pasienten*. *Dette er viktig for at pasienten skal oppleve at kontaktlegen representerer kontinuiteten gjennom behandlingsforløpet og at kontaktlegen får reell mulighet til ivareta sin rolle.»*